Da Starke had mid siem Jar in Hartha mid Handboi ogfangt und is zum Fuaßboi kemma, ois Stahl Freital 1988 dringend neie Spiela gsuacht had. Da damalige Trainer vo da D-Jugend hadn glei ins Tor gstejd, wei er des zletzd a im Handboi gmachd had. Scho 1989 is a dann zu Dynamo Dresden gwechsld, wo er dann 10 Jar in da Jugend gspuid had, bisn da Reiner Calmund 1999 nach Leverkusen ghoid had. Mit dene is a dann in dere Saison Deitscher Moaster in da A-Jugend worn und danach in Kader vo da Bundesliga-Mannschaft aufgnumma worn.